Na jubilejnem večeru je bilo mogoče uvodoma skozi razgibano in zanimivo filmsko projekcijo občudovati pokrajino najlepše slovenske hribovske vasi, ki je omenjeni naslov osvojila leta 2008, in nato v nadaljevanju zanimivega ter bogatega programa še nastop Ljudskih pevk z Razborja in moške vokalne skupine Fantje z Razborja. Zaplesala je folklorna skupina Blaž Jurko in se predstavila gledališka skupina Razbor pod odrom. Poseben čar praznovanju je dodal najbolj znani razborski učitelj – Blaž Jurko, ki ga je izvrstno upodobil Janez Dolšina. »V oktobru 1879 sem nastopil svojo prvo službo, in sicer na Razborju; prav tam, kjer sem po 46 letih odslužil. Takrat sem